Imtella' Ottubru 10, 2021 Il-Kanċillier Awstrijakk, Sebastian Kurz, irriżenja wara pressjoni li waslet minħabba skandlu ta' korruzzjoni. Hu ippropona lill-Ministru tal-Affarijiet Barranin, Alexander Schallenberg, biex jieħu postu. Kurz u disgħa oħra tqiegħdu taħt investigazzjoni wara li saru numru ta' raids f'għadd ta' postijiet marbuta mal-partit konservattiv li jmexxi hu, il-Partit tal-Poplu. Sebastian Kurz qed jiċħad allegazzjonijiet li uża flus tal-Gvern biex jassigura li l-ġurnali jirrappurtaw favurih.